आज हमारे देश में संस्कृत-भाषा का दिनों-दिन ह्रास होता जा रहा है, इसके चलते यह भाषा एक दिन लुप्तप्रायः हो जाए तो कोई बड़ी बात नहीं है। पाण्डवों, चन्द्रगुप्त मौर्य, विक्रमादित्य और पृथ्वीराज चैहान के राज्य तक इस भाषा का खूब बोलबाला था और यह इनकी राजभाषा भी थी। इनके राज्य में सभी राजनीतिक कार्य तथा दण्डविधान, सब स्मृतियों आदि के आधार पर ही किए जाते थे। नीति, धर्म और अध्यात्म विषयक साहित्य को देखने से मालूम होता है कि संस्कृत भाषा सारे भारत में व्यापक रूप से प्रचलित थी। आज भी भारतवर्ष में कोई भी ऐसा प्रांत और जिला नहीं, जहाँ संस्कृत भाषा न पाई जाती हो।